Mara Tuneżina ta’ 30 sena ingħatat sentenza sopiża wara li ammettiet fil-Qorti li ġimgħatejn ilu għamlet abort. Raya Sellami Zammit li hija miżżewġa Malti, kellha bejn sitta u seba’ ġimgħat tqala. Il-Qorti semgħet li hija talbet lil ħabiba tagħha biex tagħtiha pilloli biex ittemm it-tqala għax qalulha li hija kienet se twelled lit-tarbija mejta. Hija belgħet il-pilloli flimkien ma’ oħrajn biex ittemm it-tqala. Il-Maġistrat Natasha Galea Sciberras wara li nnutat li ammettew l-akkużi kontrihom u l-kondotta nadifa tagħhom, tat lil Sellami Zammit sentenza ta’ sentejn ħabs sospiża għal erba’ snin u lil ħabibitha li tagħtha l-pilloli Soumia Mansour, sena u nofs ħabs sospiżi għal tliet snin.